Aslagan

Ing Aslagan (east king Ingles, este o oriente king Castila) metung yang nangan o direksiun king heograpia. Metung ya iti kareng apat a mamuntukan a nangan (cardinal directions) o puntu ning paraluman (compass points), kasalungat ning albugan at makakurus king pangulu ampong mauli. Ing Aslagan ing nangan nung nu ya dudurut ing Yatu king kayang pidurutan, at uli na niti, ing nangan nung nu ya laltong saslag ing Aldo.

 Penibatan ning kataya 
Ibat ya ing kataya king katayang aslag, uling ibat ya king aslagan mayayakit saslag ing Aldo neng abak.

Category:Orientation